דניס גלושאקוב

דניס בוריסוביץ' גלושאקוב (ברוסית: Денис Борисович Глушаков, נולד ב-27 בינואר 1987) הוא כדורגלן רוסי המשחק בעמדת הקשר במועדון ספרטק קוסטרומה מליגת העל הרוסית.

קריירת מועדונים
גלושאקוב התחיל את הקריירה שלו במחלקת הנוער של ניקה מוסקבה אליה הגיע מזו של צסק"א מוסקבה. בקיץ  חתם בלוקומוטיב מוסקבה. בתחילת הקדנציה שלו בלוקומוטיב התקשה לקבל דקות משחק והושאל לסק"א רוסטוב וזווזדה אירקוטסק ובעונת  חזר לצסק"א. ב-13 ביולי 2008 השלים לראשונה 90 דקות במשחק הליגה נגד דינמו מוסקבה. שבועיים לאחר מכן הבקיע את שער הבכורה שלו בלוקומוטיב במשחק הליגה נגד פ.צ. מוסקבה ואף נבחר לשחקן המצטיין של המשחק. בסיום העונה נבחר לשחקן העונה על ידי אוהדי הקבוצה. במרץ  האריך את חוזהו בלוקומוטיב ב-4 וחצי שנים נוספות.

ב-18 ביוני 2013 חתם בספרטק מוסקבה. ב-16 ביולי 2013 ערך את הופעת הבכורה שלו עבור ספרטק במשחק הליגה נגד קריליה סובטוב סמרה. ב-10 בנובמבר 2013 הבקיע את שער הבכורה שלו בספרטק בניצחון 2–4 נגד זניט סנקט פטרבורג.

בספטמבר 2018 הוא הושעה מהקבוצה יחד עם אנדריי ישצ'נקו בשל לחיצת "לייק", על פרסום באינסטגרם, של השחקן דמיטרי נזארוב, שביקר את התנהלותו של מאמן ספרטק מוסקבה, מאסימו קאררה, בעקבות רצף הפסדים.

הפופולריות שלו בקרב האוהדים ירדה מאוד ובקיץ 2019 ספרטק החליטה להיפרד ממנו. ביוני 2019 חתם באחמט גרוזני הצ'צ'נית. הופיע במדיה לראשונה בניצחון קבוצתו על אורנבורג בתוצאה 1–2, ב-5 באוגוסט. את שני שערי הבכורה במדי אחמט הבקיע במשחק שמינית גמר הגביע הרוסי בכדורגל נגד לוץ' ולדיווסטוק, במשחק שהסתיים בתוצאה 1–5. בליגה הרוסית הבקיע לראשונה במשחק המחזור ה-18 נגד רובין קאזאן ב-30 בנובמבר 2019.

בספטמבר 2020 חתם בחימקי. לאחר חתימתו מונה לקפטן הקבוצה.

בספטמבר  חתם בספרטק קוסטרומה.

קריירה בינלאומית
ב-29 במרץ 2011 ערך את הופעת הבכורה שלו בנבחרת רוסיה במשחק ידידות נגד . ב-11 באוקטובר 2011 הבקיע את שער הבכורה שלו בנבחרת במשחק  במסגרת מוקדמות יורו 2012.

גלושאקוב נכלל בסגל הנבחרת לקראת יורו 2012, מונדיאל 2014, יורו 2016 וגביע הקונפדרציות 2017.

קישורים חיצוניים

קשרי כדורגל רוסים
כדורגלנים רוסים
כדורגלני לוקומוטיב מוסקבה
כדורגלני סק"א רוסטוב
כדורגלני ספרטק מוסקבה
כדורגלני אחמט גרוזני
כדורגלני חימקי
כדורגלני ניז'ני נובגורוד
כדורגלני נבחרת רוסיה
כדורגלני יורו 2012
כדורגלני מונדיאל 2014
כדורגלני יורו 2016
כדורגלני גביע הקונפדרציות 2017
רוסים שנולדו ב-1987
זוכי פרס ג'נטלמן השנה בכדורגל הרוסי